Persverklaring: produksie van Poppie Nongena-rolprent begin | LitNet
Gebaseer op die bekroonde roman deur Elsa Joubert
Die vervaardiger Helena Spring het aangekondig dat daar begin is met die produksie van Poppie Nongena, die rolprent gebaseer op die veelbekroonde roman Die Swerfjare van Poppie Nongena. Dié roman deur Elsa Joubert word steeds beskou as een van die beste romans uit Afrika wat die twintigste eeu opgelewer het. Die bekroonde draaiboekskrywer en dramaturg Christiaan Olwagen is die regisseur en Vicci Turpin sal die kinematografie van die rolprent behartig. Olwagen se vorige werk sluit die hoogs aangeskrewe rolprente Johnny is nie dood nie, Die Seemeeu en Kanarie in.
"Die Swerfjare van Poppie Nongena is 'n baie belangrike storie wat vertel móét word. Dit het etlike jare geneem om dit uiteindelik op film te kan verewig, maar ons is opgewonde oor die produksiespan en rolverdeling en sien uit om die finale produk vir Elsa Joubert en die res van die wêreld te wys,” sê Karen Meiring, hoof van KykNET.
Die roman, wat steeds as baanbrekerswerk beskou word, is drie maal binne die eerste vier maande herdruk en in dertien tale vertaal. Dit het wêreldwyd toekennings verower.
Dié boek het my as n wit bevoorregte persoon ( nie ryk nie, maar bevoorreg), diep geraak en selfs kwaad/skuldig oor wat ons aan ons mede Suid-Afrikaners gedoen het. Die boek, meer as enigiets anders het my kop ‘gedraai’.